**УКАЗАНИЯ ЗА УЧАСТИЕ**

за възлагане на поръчка, по реда на Глава двадесет и шеста от ЗОП с предмет:

**„Абонаментно обслужване за дезинфекция, дезинсекция и дератизация в Министерство на външните работи – Централно управление и консулската служба на ул. Алфред Нобел № 2”.**

І. ОПИСАНИЕ НА ПРЕДМЕТА НА ОБЩЕСТВЕНАТА ПОРЪЧКА

1. **Предмет на обществената поръчка** **-** Предмет на настоящата обществена поръчка е абонаментно обслужване за дезинфекция, дезинсекция и дератизация в Министерство на външните работи – Централно управление и консулската служба на ул. Алфред Нобел № 2 “ и включва извършване на следните дейности, но не само:

**1.1.Обработка срещу хлебарки:**

* Обработка на биотопите на територията на МВнР – шахти, подпокривно пространство и помещения с голямо наличие на хартия- библиотека, архив, печатница;
* При провеждане на дезинсекция срещу хлебарки да бъдат използвани само пастообразни продукти, непрекъснато да се следи за прояви на резистентност, и взимането на съответните мерки за нейното предотвратяване. Оферти, включващи дезинсекция срещу хлебарки с разтвори на инсектициди ще бъдат отстранени;
* дезинсекция срещу хлебарки на закрити пространства /помещения/ и дератизация – веднъж на тримесечие и веднъж месечно в хранителен блок и двата бара.

**1.2. Обработка срещу летящи насекоми:**

* + Обработка на вътрешните площи на помещения и административни сгради;
  + При инсектицидните обработки срещу летящи насекоми ( бълхи, дървеници и др.) в сградите и непосредствена близост до тях дезинсекторите да използват професионална техника, осигуряваща отлично качество на работа.
  + За всеки тип обработка Изпълнителя да изготви програма.
  + Преди и след всяка обработка да се информират работещите в съответния обект за проведеното мероприятие и санитарно-хигиенните мерки за безопасност. При необходимост, Изпълнителят да осигури за своя сметка информационни знаци и/или табели за съответната дейност..
  + дезинсекция срещу бълхи, дървеници и др. летящи насекоми два пъти годишно по график, съгласуван с Възложителя.

**1.3. Обработка срещу гризачи:**

Изпълнителят следва да предложи конкретен метод, техника и препарати за обработка - като спази следните минимални изисквания.

Според изискванията на Наредба № 1 от 5 януари 2018 г. за условията и реда за извършване на дезинфекции, дезинсекции и дератизации според чл 16, ал.4 , при извършване на дератизация залагането на биоцидите се осъществява в специално обозначени дератизационни кутии, които се поставят и закрепват неподвижно на обозначени за целта места. Разстоянието на дератизационните кутии се определя в зависимост от вида на гризача и тяхната популация, спрямо съответното разрешително на биоцида.

Подмяна на повредени или липсващи кутии.

Мониторинг и постоянен ПЕСТ контрол с цел превенция за поддържане числеността популацията на гризачите.

При дератизацията да се използват родентициди с доказано качество и ефективност.

Описание на предлаганите от участника методи за превенция, с нулева токсичност за хората, животните и околната среда, ненарушаващи екологичното равновесие.

**1.4. Обработка срещу акари:**

Изпълнителят следва да предложи конкретен метод, техника и препарати за обработка, като спази следните изисквания:

- Дезакаризацията трябва да се извършва два пъти годишно, съвпадащи с биологичния размножителен пик на кърлежите – пролетна дезакаризация /рано на пролет/ и есенна дезакаризация /ранна есен/.

За дезакаризация на откритите пространства – минимум два пъти годишно (съобразено с биологичния размножителен пик на кърлежите).

Дейностите се изпълняват в съответствие с изискванията Наредба № 1 от 05.01.2018 г. за условията и реда за извършване на дезинфекции, дезинсекции и дератизации, издадена от министъра на здравеопазването и от министъра на земеделието, храните и горите (Обн. - ДВ, бр. 7 от 19.01.2018 г.)., описани в Техническото задание - Приложение № А от указанията за участие, проекта на договор- Образец № 6.

**1.5. Ежемесечно** осъществяване на оглед на шахти и подпокривното пространство с площ от около 3500 кв.м. в сградата на МВнР - Централно управление и при необходимост почистване и изнасяне на биологични отпадъци и възстановяване на нарушени мрежи на отвори в подпокривното пространство с цел прекратяване достъпа на птици.

Предмета на обществената поръчка следва да се изпълнява при следния план график за обезпаразитяване:

1.Третиране срещу хлебарки на архивохранилища и библиотека - обща площ на обработка – 500 кв.м.; 2 пъти годишно на шестмесечие;

2. Дезинсекция срещу хлебарки на сграден фонд(кабинети, офиси, технически помещения и други) – обща площ на обработка – 1 500 кв.м.; 4 пъти годишно, на всяко тримесечие;

3. Дезинсекция срещу хлебарки на Хранителен блок (ресторант, кухня и два броя кафенета/на 1ет. и на 7 ет./) - обща площ на обработка – 800 кв.м.;12 пъти годишно - всеки първи петък от месеца;

4. Родентицидите за унищожаване на дребни гризачи се залагат в дератизационни тунели, позиционирани и отразени в схема, снабдени са с ключ (поддържане на постоянни отровни точки в сутерен, гараж, складови помещения и други) – обща площ на обработка – 500 кв.м.; 4 пъти годишно, на всяко тримесечие;

5. Обработка срещу летящи насекоми два пъти годишно по график, съгласуван с Възложителя;

6. Обработка срещу акари в откритите площи (около 22 дка ) - минимум два пъти годишно (съобразено с биологичния размножителен пик на кърлежите пролетна дезакаризация /рано на пролет/ и есенна дезакаризация /ранна есен/

Кодове по **CPV**: 90921000 - Услуги по дезинфекция, дезинсекция и дератизация.

**2. Критерий за възлагане**

2.1. Обществената поръчка се възлага въз основа на „икономически най - изгодната оферта“. Икономически най - изгодната оферта се определя въз основа на критерий за възлагане най- ниска цена по чл. 70, ал. 2, т. 1 от ЗОП.

Под „най-ниска цена“ се приема предложена от участник в процедурата най-ниска цена за изпълнение на договора.

**3. Възложител**

Възложител на настоящата поръчка е длъжностно лице определено от Възложителя по реда на чл. 7, ал.1 от ЗОП, съгласно Заповед № 95-00-390/21.09.2017 г. на министъра на външните работи.

**4. Срок за изпълнение** на дейностите по чл. 1 от т. 2.1. до т.2.5. – 2 години, считано от датата на влизане в сила на договора и започва да тече от дата на регистрирането му в деловодната система на Възложителя .

**5. Срок на валидност на офертите: 3 (три) месеца**, считано от крайния срок за получаване на офертите.

1. **Прогнозна стойност –** Прогнозна стойност на обществената поръчка е **14 000 (четиринадесет хиляди) лева без ДДС.**

**7. Финансиране -** Средствата за изпълнение на поръчката се осигуряват от бюджетни средства на МВнР.

**8. Цени и Начин на плащане.**

**8.1.** Цената на договора не може да надвишава прогнозната стойност на поръчката.

**8.2.** В цената по т. 8.1 следва да са включени всички разходи на изпълнителя за изпълнение на услугите, като възложителят не дължи заплащането на каквито и да е други разноски, направени от изпълнителя.

**8.3.** Възложителят плаща на изпълнителя Цената по Договора, в български лева, на осем равни вноски, платими до 15-то число на месеца, следващ последния месец на всяко тримесечие, след издадена данъчна фактура и подписан констативен протокол (за МВнР от длъжностни лица, определени със заповед на **ВЪЗЛОЖИТЕЛЯ)**

**8.3.1.** Плащанията се извършват по банков път по посочена от изпълнителя банкова сметка.

**9. Място на изпълнение**

Мястото на изпълнение на услугите е сградата на МВнР – Централно управление, гр. София, ул. „Александър Жендов“ № 2 и консулската служба на ул. „Алфред Нобел № 2”.

IІІ. ИЗИСКВАНИЯ КЪМ УЧАСТНИЦИТЕ В ПРОЦЕДУРАТА

1. **Общи изисквания**
   1. Редът, събиране на оферти с обява, се прилага при възлагане на обществени поръчки на стойност по чл. 20, ал. 3, т. 2 от ЗОП, при която всички заинтересовани лица могат да подадат оферта. Заинтересовани лица са български или чуждестранни физически или юридически лица, включително техни обединения, които отговарят на изискванията на ЗОП, Правилника за прилагане на Закона за обществените поръчки (ППЗОП), изискванията на Възложителя и свързаните с изпълнение на поръчката нормативни актове. Юридическите лица се представляват от лицето или лицата с представителна власт по закон или от специално упълномощени с нотариално заверено пълномощно лица. Когато се представляват от друг, физическите лица представят нотариално заверенопълномощно за това.

**1.2.** В случай, че участникът е обединение (или консорциум), което не е регистрирано като самостоятелно юридическо лице, тогава участниците в него сключват договор, в който следва да бъде уговорена солидарна отговорност на членовете на обединението при изпълнение на обществената поръчка, когато такава не е предвидена съгласно приложимото законодателство и да съдържа минимум следната информация:

* + правата и задълженията на участниците в обединението;
  + разпределението на отговорността между членовете на обединението;
  + дейностите, които ще изпълнява всеки член на обединението;
  + определяне на партньор, който да представлява обединението за целите на обществената поръчка.

Не се допускат промени в състава на обединението след крайният срок за подаване на офертите.

**1.3.** Участникът може да се позовава на капацитета на трети лица, независимо от правната връзка между тях, по отношение на критериите, свързани с икономическото и финансовото състояние, техническите способности и професионалната компетентност.

**1.3.1.** Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата.

**1.3.2.** Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения, както и Декларация за ангажираност, попълнена и подписана от съответното /ите трето лице/трети лица, по образец.

**1.4.** Участникътпосочва в декларация подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения.

**1.4.1.** Подизпълнителите трябва да нямат свързаност с друг участник, както и да отговарят на критериите за подбор съобразно вида и дела от поръчката, които ще изпълняват и за тях да не са налице основанията за отстраняване от процедурата.

**1.4.2.** Възложителят изисква замяна на подизпълнител, който не отговаря на условията по т. 1.4.1.

**1.4.3.** Заинтересованите лица при желание имат право да направят предварителен оглед на обекта на обществената поръчка, находящ се на адрес: гр. София, ул. „Александър Жендов“ № 2 - сграда на Министерство на външните работи в рамките на работния ден от 9:00 ч. до 17:30 ч., след направена заявка(писмено или по телефон) и на адрес ул. „Алфред Нобел № 2”.

**Лице за контакт:** Георги Войнски – началник отдел „Материално техническо осигуряван и транспортно обслужване“, при дирекция „УС и МТО“, тел : 0882 458 226;02/983 2737, email: [georgi.voinski@mfa.bg](mailto:georgi.voinski@mfa.bg)

**2.** **Условия за допустимост на участниците**

**2.1.** По отношение на участниците не трябва да са налице обстоятелствата, предвидени в чл. 54, ал. 1, т. 1-5 и т. 7 от ЗОП, като в процедурата за възлагане на обществената поръчка не може да участва участник:

**2.1.1.** който е осъден с влязла в сила присъда, освен ако е реабилитиран, за:

а) престъпления свързани с тероризъм, по чл. 108а от Наказателния кодекс;

б) престъпления свързани с трафик на хора, по чл. 159а-159г от Наказателния кодекс;

в) престъпления, свързани с трудовите права на гражданите по чл. 172 от Наказателния кодекс;

г) престъпления против младежта по чл. 192а от Наказателния кодекс;

д) престъпление против собствеността по чл. 194 – 217 от Наказателния кодекс;

е) престъпление против стопанството по чл. 219 – 252 от Наказателния кодекс;

ж) престъпления против финансовата, данъчната или осигурителната система, включително изпиране на пари, по чл. 253 – 260 от Наказателния кодекс;

з) престъпления, свързани с подкуп по чл. 301 – 307 от Наказателния кодекс;

и) престъпления, свързани с участие в организирана престъпна група по чл. 321 и 321а от Наказателния кодекс;

й) престъпления, свързани със замърсяване на околната среда, по чл. 352-353е от Наказателния кодекс.

**2.1.2.** койтое осъден с влязла в сила присъда, освен ако е реабилитиран, за престъпление, аналогично на тези по т. 2.1.1., в друга държава членка или трета страна.

**2.1.3.** който има задължения за данъци и задължителни осигурителни вноски, по смисъла на чл. 162, ал. 2, т. 1 от Данъчно-осигурителния процесуален кодекс към държавата или към община по седалището на възложителя и на участника, или аналогични задължения, установени с влязъл в сила акт на компетентен орган, съгласно законодателството на държавата, в която участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила.

**2.1.4.** за коготое налице неравнопоставеност по чл. 44, ал. 5 от ЗОП.

**2.1.5.** за когото е установено, че:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване

**2.1.6.** за коготое налице конфликт на интереси, който не може да бъде отстранен.

* **Участниците следва да удостоверят липсата на обстоятелствата по чл. 54, ал. 1, т. 1-5 и т. 7 от ЗОП с декларации по образец № 3 и № 4.**

*Важно! Декларацията за липсата на обстоятелствата по чл. 54, ал. 1, т. 1,2 и 7 от ЗОП се подписва от лицата, които представляват участника* *членовете на управителни и надзорни органи и за други лица, които имат правомощия да упражняват контрол при вземането на решения от тези органи, съгласно чл. 40 от ППЗОП. Когато участникът се представлява от повече от едно лице, декларацията за обстоятелствата по чл. 54, ал. 1, т. 3 - 5 от ЗОП се подписва от лицето, което може самостоятелно да го представлява.*

**2.2.** Други основания за отстраняване:

**2.2.1.** Участникза който е налице обстоятелствата по чл. 3, т. 8 във връзка с чл. 5, ал. 1, т. 3 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици, освен когато не са налице условията по чл. 4 от закона.

* **За удостоверяване на това обстоятелство, участникът представя декларация по образец № 5.**

2.2.2. Участник, който не отговаря на поставените критерии за подбор или не изпълни друго условие, посочено в обявата за обществена поръчка или в тези указания.

2.2.3.Участник, който е представил оферта, която не отговаря на предварително обявените условия на поръчката;

2.2.4. Участник, който, след покана от страна на Възложителя и в определения в нея срок, откаже да удължи срока на валидност на офертата си или ако представи оферта с по-кратък срок на валидност;

2.2.5. Участник, чието Техническо предложение за изпълнение на поръчката не отговаря на изискванията на Възложителя.;

2.2.6. Участник, чието Ценово предложение, надвишава прогнозната стойност на обществената поръчка.

2.2.7. Участник, който не е представил в срок обосновката по чл. 72, ал.1 от ЗОП или чиято оферта не е приета съгласно чл. 72, ал. 3 - 5 от ЗОП;

1. **Критерии за подбор на участниците**

**3.1. Общи условия**

При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

**1. Годност (правоспособност) за упражняване на професионална дейност**

Участниците в настоящата обществена поръчка следва да бъдат вписани в Националния регистър на Министерство на здравеопазването за физическите или юридическите лица, осъществяващи дезинфекции, дезинсекции и дератизации (ДДД), съгласно чл. 62, ал. 2 от Закона за здравето и чл.12 от Наредба № 1 от 05 януари 2018 г. за условията и реда за извършване на дезинфекции, дезинсекции и дератизации, обн. ДВ, бр. 7 от 19.01.2018 г. или да са вписани в регистър в държавата членка, в която е установен, удостоверяващ правото да извършва такава дейност, за участниците – чуждестранни лица.

В случай, че участникът е обединение, което не е юридическо лице, съответствието с настоящия критерий за подбор се доказва от лицата, включени в него, съобразно разпределението на участието на лицата при изпълнение на дейностите, предвидено в договора за създаване на обединението. Когато участникът предвижда участие на подизпълнители изискването се доказва за тези подизпълнители, които съобразно вида и дела от поръчката ще изпълняват услугата. Третите лица, трябва да отговарят на този критерий за подбор, само ако участникът се позовава на техния капацитет за доказването му.

При подаване на оферта участниците декларират съответствието с този критерий за подбор, като в раздел „Данни за вписани обстоятелства в публична база данни за извършване на дейности по ДДД" в образец № 8 - Административни сведения за участника, посочат изискуемата информация.

Документите се представят и за подизпълнителите, според вида и дела от поръчката.

**2. Икономическо и финансово състояние**

Възложителят не поставя изисквания за икономическо и финансово състояние на участниците по чл. 61, ал. 1 от ЗОП.

**3. Технически и професионални способности**

**3.1.** Участникът следва, общо за последните 3 години, считано от датата на подаване на офертата, да е изпълнил минимум 1 (една) дейност с предмет и обем, идентични или сходни с тези на поръчката.

Под дейност с предмет и обем сходни с тези на поръчката, следва да се разбират услуги по дезинфекции, дезинсекции и дератизации (ДДД) на сгради.

Възложителят ще приеме доказване на обема с една или повече услуги, изпълнени през посочения период.

***\*Забележка 1:*** *Минималното изискване може да бъде доказано с изпълнението на едно или няколко възлагания!*

***\*Забележка 2****: За извършена услуга възложителят ще приеме такава, чието изпълнение е приключило към датата на подаване на офертата и преди датата на издаване на съответния удостоверяващ изпълнението на услугата документ.*

Участникът декларира съответствието с критерия за подбор чрез представяне на декларация - списък на услугите изпълнени от участника през последните три години считано от датата на подаване на офертата – (Образец № 10)

**3.2.** Участникът следва да разполага с ръководен състав с определена професионална компетентност за изпълнението на поръчката, включващ най-малко:

**3.2.2.** Ръководител на дезинфекции, дезинсекции и дератизации (ДДД) – 1 бр., който да притежава удостоверение за придобита квалификация за ръководител, съгласно чл. 6, ал. 1 от Наредба № 1 от 05.01.2018 г. за условията и реда за извършване на дезинфекции, дезинсекции и дератизации, издадена от министъра на здравеопазването и от министъра на земеделието, храните и горите (Обн. - ДВ, бр. 7 от 19.01.2018 г.) или еквивалент за чуждестранните лица.

**3.2.3.** Изпълнител на дезинфекции, дезинсекции и дератизации (ДДД) – 1 бр., който да притежава удостоверение за придобита квалификация за изпълнител, съгласно чл. 6, ал. 1 от Наредба № 1 от 05.01.2018 г. за условията и реда за извършване на дезинфекции, дезинсекции и дератизации, издадена от министъра на здравеопазването и от министъра на земеделието, храните и горите (Обн. - ДВ, бр. 7 от 19.01.2018 г.) или еквивалент за чуждестранните лица.

**\**Забележка 3:*** *Едно физическо лице може да изпълнява функциите само на един експерт!*

Участникът декларира съответствието с критерия за подбор чрез представяне на Списък на персонала, който ще изпълнява поръчката и/или на членовете на ръководния състав, които ще отговарят за изпълнението, в който е посочена професионалната компетентност на лицата и данни за удостоверение за правосопособност, съгласно чл. 6, ал. 1 от Наредба № 1 от 05.01.2018 г. за условията и реда за извършване на дезинфекции, дезинсекции и дератизации, издадена от министъра на здравеопазването и от министъра на земеделието, храните и горите (Обн. - ДВ, бр. 7 от 19.01.2018 г.) с номер и дата на издаване – (Образец № 11).

При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

Ако участникът е обединение, което не е юридическо лице, съответствието с критерия за подбор по т. 1 и т.3. се доказва от обединението участник.

Когато участникът предвижда участие на подизпълнители, съответствието с критерия за подбор се доказва и от тях, съобразно вида и дела от поръчката, който ще изпълняват, и за тях да не са налице основанията за отстраняване от процедурата.

Участник може да докаже съответствието си с изискванията за технически възможности и/или квалификация с възможностите на едно или повече трети лица. В тези случаи, освен документите, определени от възложителя за доказване на съответните възможности, участникът представя доказателства, че при изпълнението на поръчката ще има на разположение ресурсите на третите лица.

Трети лица може да бъдат посочените подизпълнители, свързани предприятия и други лица, независимо от правната връзка на участника с тях.

Преди сключването на договор за обществена поръчка възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива.

**РАЗДЕЛ IV. ИЗИСКВАНИЯ КЪМ ПРЕПАРАТИТЕ**

Участникът поема ангажимент за спазване изискванията на действащото национално и европейско законодателство, за използването на професионални и висококачествени средства и материали, снабдени със сертификати за качество и одобрени от Министерството на здравеопазването. Материалите, влагани при изпълнение на услугите, да отговарят на изискванията по БДС и на изискванията за качество, приети и одобрени от ЕС и да са съобразени с особеностите на обектите. При некачествено изпълнение, дължащо се на некачествени материали Възложителят да има право да изиска от Изпълнителя използването на различни от предложените от него материали. Препаратите трябва:

Да са предназначени за съответната дейност: дезинфекция, дезинсекция, и дератизация;

Да са безвредни или с ниска токсичност за хора и домашни животни и да не увреждат околната среда;

**РАЗДЕЛ V. ГАРАНЦИЯ ЗА ИЗПЪЛНЕНИЕ НА ДОГОВОРА**

1. Гаранцията за изпълнение на договора представлява 5 % (пет на сто) от

Цената на договора без ДДС, представена от определения изпълнител в момента на неговото сключване.

1. Гаранцията която обезпечава изпълнението на поръчката, трябва да бъде със срок на валидност до изтичане срока на договора. Гаранцията се предоставя в една от следните форми:

3.1. парична сума;

3.2. банкова гаранция;

3.3. застраховка, която обезпечава изпълнението чрез покритие на отговорността на изпълнителя.

1. Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.
2. Възложителят ще освободи гаранцията за изпълнение, без да дължи лихви за периода, през който средствата законно са престояли при него.
3. Условията за задържане и освобождаване на гаранцията за изпълнение са указани в Договора за изпълнение на обществената поръчка между Възложителя и Изпълнителя.
4. При представяне на гаранцията под формата на парична сума, тя се внася по банков път, на името на МВнР:

**БНБ - ЦУ,**

**Банкова сметка: BG45 BNBG 9661 3300 1343 01**

**BIC: BNBGBGSD**

1. Когато участникът избере гаранцията за изпълнение да бъде банкова гаранция, тогава това трябва да бъде безусловна, неотменима и изискуема при първо писмено поискване, в което Възложителят заяви, че изпълнителят не е изпълнил задължение по договора за възлагане на обществената поръчка.
2. След изтичане срока по т. 4.1 от Раздел I , Възложителят освобождава Гаранцията за изпълнение в срок до 30 (тридесет) дни след приемане на работата без забележки с подписване на приемо- предавателния протокол.
3. Възложителят ще освободи гаранцията за изпълнение, без да дължи лихви за периода, през който средствата законно са престояли при него, ако липсват основания за задържането от страна на Възложителя на каквато и да е сума по нея..
4. Когато Изпълнителя избере формата на гаранцията за обезпечаване на изпълнението да е застраховка, Възложителят следва да бъде посочен в застрахователната полица като трето ползващо се лице по тази застраховка, което не е обвързано с общите условия на застраховката.
5. Застраховката следва да покрива отговорността на изпълнителя по настоящия договор и не може да бъде използвана за обезпечение на отговорността на изпълнителя по друг договор.

VI. ИЗИСКВАНИЯ КЪМ ОФЕРТИТЕ И НЕОБХОДИМИТЕ ДОКУМЕНТИ

1. **Изисквания при оформяне и представяне на офертите**

**1. Подготовка на офертата:**

**1.1.** Участниците трябва да проучат всички условия за участие, дадени в настоящите Указания.

**1.2.** При изготвяне на офертата всеки участник трябва да се придържа точно към обявените от Възложителя условия.

**1.3.** Отговорността за правилното изпълнение на указанията се носи единствено от участниците.

**1.4.** Представянето на оферта задължава участника да приеме напълно всички изисквания и условия, посочени в настоящите указания, при спазване на разпоредбите на ЗОП и ППЗОП.

**1.5.** До изтичането на крайния срок за подаване на офертите, всеки участник в процедурата може да промени, допълни или да оттегли офертата си.

**1.6.** Всеки участник в процедурата има право да представи само една оферта.

**1.7.** Лице, което участва в обединение или като подизпълнител в офертата на друг участник, не може да представя самостоятелна оферта.

**1.8.** Офертата не може да се предлага във варианти.

**1.9.** Представените образци в документацията за участие и условията описани в тях са задължителни за участниците. Офертите на участниците трябва да бъдат напълно съобразени с тези образци.

**1.10.** Офертата се подписва от лицето, представляващо участника или от надлежно упълномощено лице или лица, като в офертата се прилага пълномощното от представляващия дружеството.

**2. Изисквания към офертата:**

**2.1.** Офертата се представя на български език в запечатана, непрозрачна ОПАКОВКА от участника, или от упълномощен от него представител – лично или чрез пощенска или друга куриерска услуга с препоръчана пратка с обратна разписка, на адреса, посочен от Възложителя.

Върху опаковката се изписва:

* наименованието на участника, включително участниците в обединението, когато е приложимо;
* адрес за кореспонденция, телефон и по възможност – факс и електронен адрес;
* наименованието на поръчката.

Опаковката включва документите посочени в т. 3 „Съдържание на офертата“.

**2.2.** Всички документи трябва да са:

а) подписани или заверени (когато са копия) с гриф „Вярно с оригинала” и подпис, освен документите, за които са посочени конкретни изискванията за вида и заверката им;

б) документите и данните в офертата се подписват само от лица с представителни функции, съгласно търговската регистрация или упълномощени за това лица. Във втория случай се изисква да се представи нотариално заверено пълномощно за изпълнението на такива функции;

в) по предложението не се допускат никакви вписвания между редовете, изтривания или корекции.

Срокът на валидност на офертата: 3 (три) месеца, считано от датата, определена като краен срок за получаването й. Възложителят може да поиска от Участниците да удължат срока на валидност на офертите до сключване на договор.

**3. Съдържание на офертата**

**3.1.Опис на представените документи -** подписан и подпечатан от участника.

**3.2.Заявление за участие, съдържащо:**

* + - 1. Административни сведения за участника – Образец № 9

3.2.1.2. При подаване на оферта участникът декларира съответствие с критериите за подбор чрез представяне на декларация списък на услугите изпълнени от участника през последните три години считано от датата на подаване на офертата **(Образец № 10)**

3.2.1.3.Списък на персонала, който ще изпълнява поръчката и/или на членовете на ръководния състав, които ще отговарят за изпълнението **(Образец № 11)**.

* + 1. Когато участникът е обединение, което не е юридическо лице, се представя копие от документ (учредителния акт, споразумение и/или друг приложим документ), от който да е видно правното основание за създаване на обединението, както и следната информация във връзка с конкретната обществена поръчка:
* правата и задълженията на участниците в обединението;
* разпределението на отговорността между членовете на обединението;
* дейностите, които ще изпълнява всеки член на обединението.

**3.3. Техническо предложение за изпълнение на поръчката** **съгласно Образец № 1,** в съответствие с Техническото задание и изискванията на възложителя, съдържащо декларация за съгласие с клаузите на приложения проект на договор, декларация за срока на валидност на офертата и декларация, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд и приложения:

3.3.1.Документ за упълномощаване, когато лицето, което подава офертата, не е законният представител на участника;

3.3.2. Предложение за изпълнение на поръчката, при спазване на план – графика на Възложителя за обезпаразитяване, съдържащо конкретен метод и техника свързана с използване на пастообразни препарати за обработка на помещенията в сградите; предложение относно предвидени мерки за осигуряване на качество при изпълнение на дейностите - предмет на обществената поръчка, насочени към навременна и качествена реализация на отделните дейности и мерки за недопускане застрашаване на здравето и живота на хора и предотвратяване на евентуални увреждания на имуществото на Възложителя, включително и предложени дейности по контрол върху изпълнението на предложените мерки.

Предложението следва да съдържа и програма за ежемесечно осъществяване на оглед, почистване и изнасяне на биологични отпадъци от наличие на птици в шахти и подпокривното пространство в сградата на МВнР - Централно управление и при необходимост почистване и изнасяне на биологични отпадъци и възстановяване на нарушени мрежи на отвори в подпокривното пространство с цел прекратяване достъпа на птици.

3.3.3. Списък на сертификатите на препаратите, които участникът предвижда да използва при изпълнение на дейностите – предмет на обществената поръчка .

3.3.4.Друга информация по преценка на участника (*когато е приложимо*) .

* 1. **Ценово предложение съгласно Образец № 2.**

При несъответствие между цифрова и изписана с думи цена ще се взема предвид изписаната с думи.

В цената на договора се включват всички разходи, свързани с качественото изпълнение на услугата в описания вид и обхват.

**3.5. Декларация за липсата на обстоятелства по чл. 54, ал. 1, т. 1-5 и 7 от ЗОП (образец № 3).** Декларацията за липсата на обстоятелствата по чл. 54, ал. 1, т. 1, 2 и 7 от ЗОП се подписва от лицата, които представляват участника;

**3.6.** **Декларация за обстоятелствата по чл. 54, ал. 1, т. 3-5 от ЗОП** **(Образец № 4)** когато участникът се представлява от повече от едно лице. Подписва се от лицето, което може самостоятелно да го представлява;

**3.7. Декларация за всички задължени лица по смисъла на чл. 54, ал. 2 от ЗОП,** **съгласно Образец № 7;**

**3.8.** **Декларация по чл. 3, т. 8 и чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (образец № 5);**

**3.9. Декларация по чл. 66, ал. 1 от Закона за обществените поръчки (Образец № 12)**

**3.10. Декларация за съгласие за участие като подизпълнител** (**Образец №9)** - когато е приложимо.

***Забележка:*** *С представяне на оферта за участие се приема, че всеки участник е запознат с правомощията на възложителя, съгласно чл. 5, т. 3 и чл. 6 ал. 5 от ЗИФОДРЮПКТЛТДС, във връзка с чл.7, ал. 2 от Заключителните разпоредби на същия закон.*

**4. Място и срок за подаване на оферти**

**4.1.** Офертата се представя от участника или от упълномощен от него представител лично или по пощата с препоръчано писмо с обратна разписка на адрес: гр. София, ул. „Александър Жендов“ № 2 в регистратура.

Участникът е длъжен да обезпечи получаването на офертата на указаното място и срок. Рискът от забава или загубване на офертата е за участника. Разходите за подаване на офертата са за сметка на участника. Възложителят не се ангажира да съдейства за получаването на офертата на адреса и в срока определен от него.

**4.2.** Срокът за подаване на оферти е посочен в обявата за събиране на оферти.

**4.3.** Получените оферти се завеждат във Входящия регистър на МВнР, като върху пликовете се отбелязва входящия номер, датата и точния час на получаването им, като на участника се издава входящ регистрационен номер.

**ВАЖНО! Не се приема оферта постъпила след крайния срок за получаването й, в прозрачна, незапечатана опаковка или в опаковка с нарушена цялост. Такива оферти незабавно се връщат на участника и това се отбелязва във входящия регистър.**

VII. ИЗИСКВАНИЯ КЪМ ИЗПЪЛНЕНИЕТО НА ПОРЪЧКАТА

При изпълнение на обществената поръчка, следва да се спазват приложимите за предмета й изисквания на Техническото задание **– Приложение № А** и законови и подзаконови нормативни актове, приложими към обхвата на предмета на поръчката.

**VIII**. **УСЛОВИЯ ЗА ПРОВЕЖДАНЕ НА ОБЩЕСТВЕНАТА ПОРЪЧКА**

*Отваряне, разглеждане и оценяване на офертите*

* 1. **Отваряне на офертите**

1.1. Получените оферти се отварят на публично заседание, на което могат да присъстват участниците в процедурата.

1.2. Офертите ще бъдат отворени, разгледани, оценени и класирани от определените със заповед на възложителя длъжностни лица, които ще започнат своята работа в посочения в обявата за обществена поръчка час и дата, в сградата на МВнР на ул. „Александър Жендов” 2.

1.3. Определените за оценка на офертите длъжностни лица, членове на комисията, ще отворят офертите по реда на тяхното постъпване и ще обявят ценовите предложения на участниците.

1.4. Комисията класира участниците по степен на съответствие на офертите с предварително обявените от Възложителя условия.

Класирането на участниците се извършва по низходящ ред.

Участникът, класиран от комисията на първо място, се определя за Изпълнител на обществената поръчка.

1.5. Протоколът за разглеждането и оценката на офертите и за класирането на участниците се представя за утвърждаване от Възложителя.

IX. СКЛЮЧВАНЕ НА ДОГОВОР

**1.** Договорът за изпълнение на обществената поръчка се сключва с участника, определен за Изпълнител на обществената поръчка, съгласно чл. 194 и чл. 195 във връзка с чл. 112 от ЗОП.

**2.** При отказ на участника, класиран на първо място, Възложителят може да сключи договор, със следващия класиран участник.

**3.** Възложителят изпраща на участниците утвърдения протокол за резултатите от разглеждането, оценяването и класирането на офертите и го публикува в профила на купувача на интернет страницата на МВнР. Обменът на информация може да се извърши и по пощата, по факс или по електронен път и при условията и по реда на Закона за електронния документ и електронния подпис или чрез комбинация от тези средства по избор на Възложителя.

**4.** Преди сключването на договора, участникът, определен за изпълнител, следва да представи:

а) необходимите документи за доказване липсата на основания за отстраняване, съгласно изискванията на чл. 58, ал. 1, т. 1 и 2 от ЗОП;

б) оригинал или заверено копие на пълномощно, ако договорът ще се подписва от упълномощено лице

X. УСЛОВИЯ ЗА ПОЛУЧАВАНЕ НА РАЗЯСНЕНИЯ ПО ДОКУМЕНТАЦИЯТА ЗА УЧАСТИЕ

1. **Общи указания - разяснения**

**1.1.** Всеки участник може писмено да поиска от Възложителя разяснения по обществената поръчка. Исканията за разяснения следва да бъдат отправени в писмен вид и могат да бъдат изпращани до 3 (три) дни преди изтичане на крайния срок за подаване на оферти.

**1.2.** Възложителят, най-късно на следващия работен ден, публикува писмени разяснения по условията на обществената поръчка на официалния интернет адрес на МВнР, в раздел „Профила на купувача“.

3а всички неуредени въпроси се прилагат разпоредбите на Закона за обществените поръчки и Правилника за прилагането му.

**XI.ПРИЛОЖЕНИЯ:**

**1. Приложение № А -** Техническо задание

**2. Образец № 1** – Техническо предложение за изпълнение на поръчката;

**3. Образец № 2** – Ценово предложение;

**4. Образец № 3** - Декларация по чл. 97, ал. 5 от ППЗОП относно обстоятелствата по чл. 54, ал. 1, т. 1, 2 и 7 от ЗОП;

**5. Образец № 4** - Декларация по чл. 97, ал. 5 от ППЗОП относно обстоятелствата по чл. 54, ал. 1, т. 3-5 от ЗОП;

**6. Образец № 5** - Декларация по чл. 3, т. 8 и чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици – образец;

**7. Образец № 6 –** Проект на договор.

**8. Образец № 7** - Декларация почл. 54, ал. 2 от ЗОП.

**9**. **Образец № 8** – Административни сведения за участника.

**10. Образец №9** – Декларация за съгласие за участие като подизпълнител.

**11. Образец № 10** – Декларация- списък на услугите изпълнени от участника през последните три години считано от датата на подаване на офертата.

**12. Образец № 11** - Списък на персонала, който ще изпълнява поръчката и/или на членовете на ръководния състав, които ще отговарят за изпълнението.

**13. Образец № 12** - Декларация по чл. 66, ал. 1 от Закона за обществените поръчки.